Banana ratovi
<s>Banana ratovi () je izraz koji se koristi za seriju oružanih sukoba, odnosno američkih oružanih intervencija na području Latinske Amerike u periodu od 1898. do 1934. godine, odnosno od završetka Špansko-američkog rata do uvođenja tzv. Politike dobrog susjeda kojom se SAD privremeno odrekla intervencije u unutrašnja pitanja drugih zemalja.</s><s>Glavni motiv tih intervencija je bilo stvaranje, odnosno održavanje američke sfere uticaja u Zapadnoj hemisferi u skladu sa Monroevom doktrinom, pri čemu su kao izgovor služila notorna politička nestabilnost latinoameričkih zemalja.</s><s>Banana ratovi su, s obzirom da su se u pravilu vodili u malim i siromašnim zemljama, nisu predstavljali veliki izazov za američke oružane snage, te su vođeni ograničenim sredstvima, pri čemu je srž činio relativno maleni Marinski zbor.</s>

<s>Pod Banana ratovima se podrazumijevaju:
 Iskrcavanje američkih marinaca u tadašnju kolumbijsku provinciju Panamu 1903. godine, kojim je omogućena stvaranje Paname kao nominalno suverene države, koja je odmah potom SAD-u na upravu predala područje na kome je 1914. izgrađen Panamski kanal;
 američke okupacije Kube u periodu neposredno nakon Špansko-američkog rata (1898 - 1902), te u još nekoliko navrata (1906-1909, 1912, 1917 i 1922)
 američke vojne intervencije u Dominikansoj Republici (1903, Afera u Santo Domingu, 1914 te okupacija koja je potrajala od 1916. do 1924.)
 američka okupacija Nikaragve od 1912. do 1933.
 tzv. Granični rat sa Meksikom, koji je korespondirao sa Meksičkom revolucijom i Prvim svjetskim ratom, prilikom kojeg su najpoznatiji incidenti američka okupacija Veracruza 1914. godine; meksički napad na Columbus te američka kaznena ekspedicija protiv Pancha Ville;
 Američka okupacija Haitija koja je trajala od 1915. do 1934. godine
 američke vojne intervencije u Hondurasu u svrhu zaštite interesa američkih kompanija United Fruit Company i Standard Fruit Company (1903, 1907, 1911, 1912, 1919, 1924, 1925).</s>

<s>Vidi još 
 Pax americana
 Invazija SAD na Grenadu
 Invazija SAD na Panamu</s>

<s>Američki ratovi
Historija SAD (1865–1918)
Historija SAD (1918–1945)
Historija Srednje Amerike</s>

